Oda Malmin

Oda Malmin (født 25. februar 1987) i Stavanger er en norsk politisk rådgiver, forfatter og tidligere redaktør.Hun var elev ved Stavanger katedralskole. Malmin har en mastergrad i nordisk språk og har arbeidet som manusredaktør i Samlaget. 

I 2018 ga hun ut sin første roman, Steinauge, på forlaget Aschehoug. For boka vant Malmin Aschehougs debutantstipend. Malmin ble også nominert til Tarjei Vesaas' debutantpris i 2018.
Neste bok, Skinliv, ble utgitt i 2021.

Fra tidlig alder var Malmin engasjert i politisk arbeid for Arbeiderpartiet. I 2004 ble hun leder for Ungdommens bystyre i Stavanger, og i 2005 ble hun
leder for AUF i samme by. I 2021 var hun kommunikasjonsrådgiver for Arbeiderpartiets stortingsgruppe, men etter regjeringsskiftet i oktober 2021 ble hun utnevnt til
politisk rådgiver for statsråd Anette Trettebergstuen i Kultur- og likestillingsdepartementet. I august 2022 fratrådte hun sin rådgiverstilling i regjeringen.

Bibliografi 
 Steinauge – Roman (Aschehoug forlag, 2018)
 Skinliv – Roman (Aschehoug forlag 2021)

Priser
 2018 – Aschehougs debutantstipend 
 2018 – nominert til Tarjei Vesaas' Debutantstipend

Referanser 

Politiske rådgivere i Regjeringen Støre
Norske forfattere
Vinnere av Aschehougs debutantstipend
Personer fra Stavanger kommune
Alumni fra Stavanger katedralskole